Reglugerð sem tryggir börnum sem fæðast með klofinn góm eða skarð í efri tannboga endurgreiðslu á 95 prósent af tannlæknakostnaði , tók gildi fyrsta janúar . Heilbrigðisráðuneytið segir reglugerðina vera fyrsta skref í að lækka greiðsluþáttöku sjúklinga . Heilbrigðisráðuneytið áætlar að framlag til tannlæknisþjónustu við börn og lífeyrisþega muni verða 320 milljónir eftir tvö ár . Fréttablaðið / Vilhelm Gunnarsson Mánudagur 13. janúar 2020 Auglýsing Ný reglugerð Heilbrigðisráðuneytisins sem tók gildi fyrst janúar tryggir öllum börnum sem fæðast með skarð í efri tannboga eða klofinn góm endurgreiðslu af 95 prósent af tannlækniskostnaði . Skilyrði fyrir endurgreiðslunni er þó að farið hafi fram mat á nauðsyn meðferðarinnar . Frá þessu er sagt í frétt á vef Stjórnarráðsins . Í fréttinni segir að skilyrði fyrir greiðsluþátttökunni sé að mat hafi farið fram á „ vanda umsækjanda hjá tannlæknadeild Háskóla Íslands og meðferð talin nauðsynleg og tímabær . “ Þetta er sagt vera fyrsta skrefið í aðgerðum Svandísar Svavarsdóttur , heilbrigðisráðherra , til að lækka greiðsluþáttöku sjúklinga . Samkvæmt þeim aðgerðum er áætlað að framlög til tannlæknisþjónustu við börn og lífeyrisþega verði samtals 320 milljónir króna á næstu tveimur árum .